turjo4nis/wikipedia-bn-dump-20250701 huggingface dataset:
আর্জেন্টিনা ফ্যানস কাট্টুরকাডাভু

আর্জেন্টিনা ফ্যানস কাট্টুরকাডাভু হল ২০১৯ সালের একটি মালয়ালম ভাষার চলচ্চিত্র, যেটি পরিচালনা করেভহেন মিধুন ম্যানুয়েল থমাস এবং মুখ্য চরিত্রে অভিনয় করেছেন কালিদাস জয়রাম ও ঐশ্বরিয়া লক্ষ্মী। চলচ্চিত্রটির গল্প লিখেছেন অশোকান চেরুভিল, জন মান্থ্রিকাল ও মিধুন ম্যানুয়েল থমাস। চলচ্চিত্রটি ২০১৯ সালের ২২ মার্চ মুক্তি পায়।

কাহিনি সংক্ষেপ 
চলচ্চিত্রটির কাহিনি ভিপিনান (কালিদাস জয়রাম) নামের
আর্জেন্টিনা জাতীয় ফুটবল দলের
এক ভক্তের জীবনকে ঘিরে গড়ে উঠেছে।

অভিনয়ে 
 কালিদাস জয়রাম - ভিপিনান
 ঐশ্বর্যা লক্ষ্মী - মেহরু
 আনু কে আনিয়ান - নাজিব পামবাদান
 আনিশ গোপাল - সুনিমন আরাত্তুক্কুঝি
 সিয়াম কারগোজ - অজয় ঘোষ
 পল জোসেফ - রাঘবন
 ঝিঞ্জ শান - থমাস ম্যাশ
 অর্জুন রতন - সেজির
 সোনিয়া গিরি - সুজা
 আসিম জামাল - মুনির কদুভাল্লি
 কার্তিকা মেনন - আরয়াম্বিকা

মুক্তি 
চলচ্চিত্রটি ২০১৯ সালের ২২ মার্চ মুক্তি পায়।

তথ্যসূত্র

বহিঃসংযোগ 

 

২০১৯-এর চলচ্চিত্র
ভারতীয় চলচ্চিত্র
মালয়ালম ভাষার চলচ্চিত্র
২০১০-এর দশকের মালয়ালম ভাষার চলচ্চিত্র
ত্রিশূরে ধারণকৃত চলচ্চিত্র
সর্বোচ্চ আয়কারী সুপারহিরো চলচ্চিত্রের তালিকা

শীর্ষ ৫০ সর্বোচ্চ-উপার্জনকারী সুপারহিরো ছায়াছবি  

এই পাতাটিতে সর্বসময়ের সর্বোচ্চ-আয়কারী সুপারহিরো চলচ্চিত্রগুলিকে তালিকাভুক্ত করা হয়েছে। নিম্নে পরিসংখ্যানটি মুদ্রাস্ফীতির জন্য সাজা
শীর্ষে পাঁচটি সর্বোচ্চ-উপার্জনকারী সুপারহিরো ছায়াছবি এবং শীর্ষ দশটি সর্বাধিক উপার্জনকারী সুপারহিরো চলচ্চিত্রের মধ্যে আটটি মার্ভেল সিনেমাটিক ইউনিভার্সের (এমসিইউ) মধ্যে মার্ভেল স্টুডিওজ প্রযোজনা করেছে। চার অ্যাভেঞ্জারস চলচ্চিত্র (দ্য অ্যাভেঞ্জারস, এজ অফ আলট্রন, ইনফিনিটি ওয়ার এবং এন্ডগেম) সর্বকালের সর্বোচ্চ সর্বাধিক উপার্জনকারী চারটি সুপারহিরো চলচ্চিত্র; ইনফিনিটি ওয়ার এবং এন্ডগেম একমাত্র দুটি সুপারহিরো চলচ্চিত্র যা বিশ্বজুড়ে g 2 বিলিয়ন ছাড়িয়ে গেছে, অ্যাভেঞ্জার্স: এন্ডগেম সর্বকালের সবচেয়ে বেশি উপার্জনকারী চলচ্চিত্র। এই তালিকার  ছায়াছবি মার্ভেল বা ডিসি কমিকস ২৩ টি এমসিইউ চলচ্চিত্রের মধ্যে কেবল দুটিই শীর্ষ ৫০ — ক্যাপ্টেন আমেরিকাতে নেই: প্রথম এবং দ্য অবিশ্বাস্য হাল্ক — এমনকি এই দু'টি ২৫০ মিলিয়ন ডলারেরও বেশি আয় করেছে। ৮ টি ডিসি এক্সটেন্ডেড ইউনিভার্স (ডিসিইইউ) চলচ্চিত্রের মধ্যে কেবল দু'টি শীর্ষ ৫০ — শাজম এবং পাখি অফ প্রিতে নেই, এমনকি এই দু'টি ২০০ মিলিয়ন ডলারেরও বেশি আয় করেছে।

তথ্যসূত্র

সর্বোচ্চ আয়কারী চলচ্চিত্রের তালিকা
সুপারহিরো চলচ্চিত্র
বাংলাদেশ কপিরাইট অফিস

বাংলাদেশ কপিরাইট অফিস বাংলাদেশের জাতীয় পর্যায়ে কপিরাইট ব্যবস্থাপনার জন্য দায়ী আধাবিচারিক একটি সংস্থা যা বাংলাদেশের রাজধানী ঢাকায় অবস্থিত।

সংক্ষিপ্ত পরিচিতি
মেধাসম্পদের মালিকানা নিবন্ধনের লক্ষ্যে কপিরাইট অফিস ১৯৬২ সালে  প্রতিষ্ঠিত হয়। প্রতিস্থাকালে আঞ্চলিক কপিরাইট অফিস নাম থাকলেও বাংলাদেশের স্বাধীনতার পর ১৯৭১ সালে বাংলাদেশ কপিরাইট অফিস নামকরণ করা হয়। কপিরাইট অফিস একটি আধা-বিচার বিভাগীয় প্রতিষ্ঠান। এর কার্যাবলী কপিরাইট আইন-২০০০ (২০০৫ সালে সংশোধিত) ও  কপিরাইট বিধিমালা ২০০৬ মোতাবেক পরিচালিত হয়। এ অফিস যে প্রধান ৪টি কাজ করে থাকে  তা হল : 
১) সৃজনশল মেধাস্বত্বের কপিরাইট রেজিস্ট্রেশন প্রদান ; 
২) আপিল মামলা নিষ্পত্তিতে কপিরাইট বোর্ডকে সহায়তা প্রদান ; 
৩) পাইরেসি বন্ধকরণে টাস্কফোর্স অভিযান পরিচালনা এবং
৪) বিশ্ব বুদ্ধিজীবী সম্পত্তি সংগঠনের ফোকাল পয়েন্ট হিসেবে দায়িত্ব পালন। 

কপিরাইট অফিস সাহিত্যকর্ম, নাট্যকর্ম, সংগীতকর্ম, রেকর্ডকর্ম, শিল্পকর্ম, চলচ্চিত্র বিষয়ককর্ম, বেতার সম্প্রচার, টেলিভিশন সম্প্রচার, কম্পিউটার-সফটওয়্যারকর্ম ইত্যাদি নিবন্ধন করে থাকে। মেধাসম্পদের আর্থিক অধিকার হস্তান্তরযোগ্য। কপিরাইট নিবন্ধন করা হলে সৃজন কর্মের নৈতিক ও আর্থিক অধিকার অর্থাৎ মালিকানা সংরক্ষণ সহজ হয়। কপিরাইট নিবন্ধন আইনানুযায়ী বাধ্যতামূলক না হলেও, সৃজন কর্মের মালিকানা নিয়ে আইনগত জটিলতা দেখা দিলে কপিরাইট নিবন্ধন সনদ প্রমাণপত্র হিসেবে বিজ্ঞ আদালতে ব্যবহৃত হতে পারে। কপিরাইট অফিস বাংলাদেশ সর্বদা আন্তরিক সেবা প্রদান করে থাকে।

ইতিহাস
১৯৭১ সালে বাংলাদেশের স্বাধীনতার পর আঞ্চলিক কপিরাইট অফিস বর্তমান জাতীয় কপিরাইট অফিসে পরিণত হয়। এটি সংস্কৃতি মন্ত্রণালয়ের অধীনের একটি বিভাগ। পেটেন্টস, ডিজাইনস এবং ট্রেডমার্ক বিভাগের সাথে সমন্বয় করার চেষ্টা করা হলেও প্রতিষ্ঠার দুটি ভিন্ন মন্ত্রণালয়ের অধীন হওয়ায় সমন্বয় সাধন সম্ভব হয়নি। তবে উভয়ই বাংলাদেশে বুদ্ধিবৃত্তিক সম্পত্তি সুরক্ষার জন্য দায়ী। খুব সহজে কপিরাইটের জন্য অফিসটির ওয়েবসাইটে আবেদন করা যায়।

তথ্যসূত্র

বাংলাদেশের সরকারি সংস্থা
১৯৭১-এ বাংলাদেশে প্রতিষ্ঠিত
ঢাকা ভিত্তিক সংগঠন
আধা-বিচার বিভাগীয় সংস্থা
১৯৭১-এ প্রতিষ্ঠিত সরকারি সংস্থা
নাজমুস সাকিব

নাজমুস সাকিব আন্তর্জাতিক  কোরআন প্রতিযোগিতায় বিজয়ী বাংলাদেশি কুরআন মুখস্তকারী। তিনি ২০১৩ সালে সর্বোচ্চ সুন্দর কোরআন তেলাওয়াতকারী হিসেবে দুবাইতে আন্তর্জাতিক কুরআন প্রতিযোগিতায় পবিত্র কোরআন পদক প্রাপ্ত হাফেজ।

প্রারম্ভিক জীবন
নাজমুস সাকিব ২৯ মার্চ ২০০১ সালে ময়মনসিংহ জেলার ফুলবাড়িয়া উপজেলার ইচাইল গ্রামে জন্মগ্রহণ করেন।  তিনি মাত্র ২ বছরে পবিত্র কুরআনের ৩০ পারা মুখস্থ করতে সক্ষম হন এবং ১৭ বছর বয়সে  আন্তর্জাতিক স্বীকৃতি পান।

শিক্ষা ও কর্মজীবন
নাজমুস সাকিব ঢাকায় তাহফিজুল কুরআন আস-সুন্নাহ মাদরাসায় অধ্যায়নরত আছেন। নাজমুস সাকিব ২০১৫ ও ২০১৬ সালে লন্ডনের ওয়াটার লিলিতে খতমে তারাবির ইমামতি করেন।

পুরস্কার ও সম্মাননা
নাজমুস সাকিব ২০১২ সালে ভারতের ব্যাঙ্গালোরে  অনুষ্ঠিত কেরাত প্রতিযোগিতায় এশিয়া মহাদেশের ২৭টি দেশের কুরআন মুখস্তকারীদের প্রতিযোগিতায়  প্রথম স্থান। ২০১৩ সালে দুবাই আন্তর্জাতিক কেরাত প্রতিযোগিতায় ৮৬টি দেশের প্রতিযোগীকে পেছনে ফেলে প্রথম স্থান। একই বছর বাংলাদেশের বেসরকারি টেলিভিশন এনটিভিতে প্রচারিত ‘পিএইচপি-কোরআনের আলো প্রতিভার সন্ধানে’ হিফজুল কোরআন প্রতিযোগিতায় প্রথম স্থান । ২০১৪ সালে পবিত্র মক্কায় অনুষ্ঠিত আন্তর্জাতিক কেরাত প্রতিযোগিতায় ৭৩ দেশের মধ্যে প্রথম স্থান। এ বছরই ওমানের রাজধানী মাসকাটে অনুষ্ঠিত আন্তর্জাতিক কেরাত প্রতিযোগিতায় প্রথম স্থান । ২০১৫ সালে সুদানের রাজধানী খার্তুমে অনুষ্ঠিত আফ্রিকা মহাদেশ কেরাত প্রতিযোগিতায় ৬৫টি দেশের মধ্যে প্রথম স্থান অর্জন করে। একই বছর কাতারে অনুষ্ঠিত ১৮ দেশের মধ্যে প্রথম স্থান অর্জন করে। ২০১৬ সালে মালয়েশিয়া আন্তর্জাতিক কেরাত প্রতিযোগিতায় প্রথম স্থান অর্জন করে।

তথ্যসূত্র

২০০১-এ জন্ম
ময়মনসিংহ জেলার ব্যক্তি
বাংলাদেশী কুরআনের হাফেজ
আন্তর্জাতিক কুরআন তিলাওয়াত প্রতিযোগিতায় বিজয়ী
বৃহত্তর ময়মনসিংহের ইসলামি ব্যক্তিত্ব
এটিএম আবদুল্লা

আবু তাহের মুজাহীদ আবদুল্লা (রণি) হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি বসিরহাট উত্তর বিধানসভা কেন্দ্রের বিধায়ক মুস্তাফা বিন কাসেম মারা গেলে ঐ আসনে ২০১১ সালের উপনির্বাচনে বিধায়ক হিসেবে নির্বাচিত হয়েছিলেন। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় বসিরহাট উত্তর বিধানসভা কেন্দ্রের বিধায়ক হিসেবে দায়িত্ব পালন করেছিলেন।
২০১৬ সালের পশ্চিমবঙ্গ বিধানসভা নির্বাচনে তিনি সিপিআইএমের রফিকুল ইসলাম মণ্ডলের নিকট পরাজিত হন।

তথ্যসূত্র 

জীবিত ব্যক্তি
উত্তর চব্বিশ পরগনা জেলার ব্যক্তি
পশ্চিমবঙ্গের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
বসিরহাটের ব্যক্তি
ম্যাড ম্যাক্স (ফ্র্যাঞ্চাইজি)

ম্যাড ম্যাক্স জর্জ মিলার এবং বায়রন কেনেডি সৃষ্ট অস্ট্রেলীয় ডিস্টউটোপিয়ান অ্যাকশন মিডিয়া ফ্র্যাঞ্চাইজি। এটি ১৯৭৯ সালে ম্যাড ম্যাক্স দ্বারা শুরু হয়েছিল এবং এর পরে তিনটি চলচ্চিত্র নির্মিত হয়েছে: ম্যাড ম্যাক্স ২ (১৯৮১), ম্যাড ম্যাক্স বায়ন্ড থান্ডারস্টোর্ম (১৯৮৫) এবং ম্যাড ম্যাক্স: ফিউরি রোড (২০১৫)। প্রথম তিনটি ছবিতে মেল গিবসন এবং চতুর্থ চলচ্চিত্রে টম হার্ডি ম্যাক্সের চরিত্রে অভিনয় করেন।

ম্যাড ম্যাক্স
ধারাবাহিক অনুযায়ী মারপিটধর্মী চলচ্চিত্র
ওয়ার্নার ব্রস. পিকচার্সের ফ্র্যাঞ্চাইজি
ধারাবাহিক অনুযায়ী বিজ্ঞান কল্পকাহিনিমূলক চলচ্চিত্র
অস্ট্রেলীয় চলচ্চিত্র ধারাবাহিক
অ্যাকশন চলচ্চিত্র ফ্র্যাঞ্চাইজ
১৯৭০-এর দশকের ইংরেজি ভাষার চলচ্চিত্র
১৯৮০-এর দশকের ইংরেজি ভাষার চলচ্চিত্র
২০১০-এর দশকের ইংরেজি ভাষার চলচ্চিত্র
অরবিন্দ ঘোষাল

অরবিন্দ ঘোষাল একজন ভারতীয় রাজনীতিবিদ ছিলেন, যিনি মার্ক্সবাদী ফরোয়ার্ড ব্লকের রাজনীতির সাথে যুক্ত ছিলেন। ১৯৫৭ সাল থেকে ১৯৬২ সাল পর্যন্ত তিনি লোকসভায় উলুবেড়িয়া লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।

তথ্যসূত্র 

দ্বিতীয় লোকসভার সদস্য
১৯১৪-এ জন্ম
পশ্চিমবঙ্গের লোকসভা সদস্য
ভারতীয় রাজনীতিবিদ
মায়া ঘোষ (অভিনেত্রী)

মায়া ঘোষ (৩১ ডিসেম্বর ১৯৪৯ - ১৯ মে ২০১৯) ছিলেন একজন বাংলাদেশি মঞ্চ, নাটক ও চলচ্চিত্র অভিনেত্রী। ১৯৭১ সালে বাংলাদেশের স্বাধীনতা যুদ্ধ চলাকালীন তিনি ভারতের কলকাতায় শরণার্থী শিবিরে মুক্তিযোদ্ধাদের খাবার সরবরাহ করেছেন এবং যুদ্ধে অংশ নিয়েছেন।

প্রারম্ভিক জীবন
মায়া ঘোষ ১৯৪৯ সালের ৩১ ডিসেম্বর যশোর জেলার মনিরামপুর উপজেলার প্রতাপকাঠি গ্রামে জন্মগ্রহণ করেন। তার পিতার নাম শংকর প্রসাদ গাঙ্গুলি।

কর্মজীবন
১৯৮১ সালে মায়া ঘোষ পাতাল বিজয় নাম চলচ্চিত্রে প্রথম অভিনয় করেন। ১৯৮৪ সালে স্বামী দিলীপ ঘোষের সাথে ঢাকাতে স্থানান্তরিত হন। এরপর নিয়মিত তিনি মঞ্চ, টেলিভিশন ও চলচ্চিত্রে অভিনয় শুরু করেন। তিনি মৃত্যুর পূর্ব পর্যন্ত দুই শতাধিক নাটক ও চলচ্চিত্রে অভিনয় করেছেন। তিনি এটিএন বাংলায় ২০১৬ সালে প্রচারিত ‘ডিবি’ নাম একটি ধারাবাহিক নাটকে সর্বশেষ অভিনয় করেন।

ব্যক্তিগত জীবন
মায়া ঘোষ ব্যক্তিগত জীবনে তার জন্মস্থান মনিরামপুর উপজেলার মাছনা-খানপুর গ্রামের দিলীপ ঘোষের সাথে বিবাহ বন্ধনে আবদ্ধ হন। দিলীপ ২০০২ সালে মৃত্যুবরণ করেন। এই দম্পতির তিন সন্তান রয়েছে। মায়া ২০০০ সাল থেকে ক্যান্সারে ভুগছিলেন। ২০০৯ সালে কিছুটা সুস্থ হলেও কিডনি, লিভার ও হাঁটুর সমস্যা ছিল। এরপর ২০১৮ সালের অক্টোবরে পুনরায় ক্যান্সার ধরা পড়ার পর কলকাতার সরোজ গুপ্ত ক্যানসার হাসপাতালে তাকে চিকিৎসাধীন রাখা হয়। পরবর্তীতে ২০১৯ সালের ১৫ এপ্রিল বাংলাদেশের আনা হয় এবং ১৯ মে তিনি যশোর কুইন্স হাসপাতালে ৬৯ বছর বয়সে মৃত্যুবরণ করেন। মৃত্যুর পর যশোরের নীলগঞ্জ শ্মশানে তার শবদাহ করা হয়।

তথ্যসূত্র

১৯৪৯-এ জন্ম
২০১৯-এ মৃত্যু
বাংলাদেশী অভিনেত্রী
বাংলাদেশী মঞ্চ অভিনেত্রী
বাংলাদেশী নাট্য অভিনেত্রী
যশোর জেলার ব্যক্তি
বাংলাদেশী হিন্দু
বাঙালি হিন্দু
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশের স্বাধীনতা যুদ্ধে জড়িত ব্যক্তি
স্মিতা বক্সী

স্মিতা বক্সী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় জোড়াসাঁকো বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

স্কটিশ চার্চ কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
১৯৫১-এ জন্ম
পশ্চিমবঙ্গ বিধানসভার নারী সদস্য
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের তৃণমূল কংগ্রেসের রাজনীতিবিদ
জীবিত ব্যক্তি
২১শ শতাব্দীর ভারতীয় নারী রাজনীতিবিদ
কলকাতার রাজনীতিবিদ
বাসুদেব বর্মন

বাসুদেব বর্মন (৫ অক্টোবর ১৯৩৫) চতুর্দশ লোকসভায় মথুরাপুর লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন।

জীবনী
বাসুদেব বর্মন ১৯৩৫ সালের ৫ অক্টোবর জন্মগ্রহণ করেন। তিনি কলকাতা বিশ্ববিদ্যালয় থেকে ফলিত রসায়নে স্নাতকোত্তর শিক্ষা সম্পন্ন করেন। তিনি কলকাতা বিশ্ববিদ্যালয়ের কেমিকৌশল বিভাগে এনার্জি টেকনোলজি বিষয়ে পড়াতেন। এছাড়া, কল্যাণী বিশ্ববিদ্যালয়ের উপাচার্য হিসেবেও দায়িত্ব পালন করেছেন তিনি।

বাসুদেব বর্মন ২০০৪ সালে  মথুরাপুর থেকে লোকসভার সদস্য হিসেবে নির্বাচিত হয়েছিলেন। পঞ্চদশ লোকসভা নির্বাচনে তিনি রানাঘাট লোকসভা কেন্দ্র থেকে নির্বাচন করে পরাজিত হন তিনি।

তথ্যসূত্র

বহিঃসংযোগ
 লোকসভা ওয়েবসাইটে বাসুদেব বর্মনের জীবনী

ভারতের কমিউনিস্ট পার্টি (মার্ক্সবাদী) এর রাজনীতিবিদ
জীবিত ব্যক্তি
১৯৩৫-এ জন্ম
চতুর্দশ লোকসভার সদস্য
নদিয়া জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
দক্ষিণ চব্বিশ পরগনা জেলার ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
ত্রিপুরী ব্যক্তি
কলকাতা বিশ্ববিদ্যালয়ের শিক্ষক
পশ্চিমবঙ্গের লোকসভা সদস্য
প্রিয়ামণি

প্রিয়া বসুদেব মণি আইয়ার (জন্ম: ৪ জুন ১৯৮৪), যিনি পেশাগতভাবে প্রিয়ামণি () নামে পরিচিত, হলেন একজন ভারতীয় চলচ্চিত্র অভিনেত্রী ও সাবেক মডেল। তিনি কন্নড়, মালয়ালম, তামিল, তেলুগু, ও হিন্দি ভাষার চলচ্চিত্রে অভিনয় করে থাকেন। তিনি একটি জাতীয় চলচ্চিত্র পুরস্কার ও দক্ষিণ ভারতের তিনটি ভিন্ন ভাষায় অভিনয় করে তিনটি ফিল্মফেয়ার পুরস্কার দক্ষিণ অর্জন করেন।

বেঙ্গালুরুতে জন্ম ও বেড়ে ওঠা প্রিয়ামণি চলচ্চিত্রে আগমনের আগে মডেল হিসেবে কাজ করেছেন। ২০০২ সালে তেলুগু চলচ্চিত্র এভারে এতাগাদু-এ মুখ্য চরিত্রে অভিনয়ের মধ্য দিয়ে তার চলচ্চিত্রে অভিষেক ঘটে। ২০০৩ সালে মুক্তিপ্রাপ্ত ছবিটি বক্স অফিসে ব্যর্থ হয়। তিনি তামিল ভাষার প্রণয়মূলক নাট্যধর্মী পারুথিভিরান (২০০৭) চলচ্চিত্রে গ্রাম্য তরুণী মুত্থাজগু চরিত্রে অভিনয় করে খ্যাতি অর্জন করেন এবং শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার ও ফিল্মফেয়ার পুরস্কার দক্ষিণ অর্জন করেন। একই বছর এস এস রাজামৌলির তেলুগু ভাষার কল্পনাধর্মী মারপিট হাস্যরসাত্মক যমাদোঙ্গা চলচ্চিত্রে অভিনয় করে বাণিজ্যিক সফলতা অর্জন করেন। ২০০৮ সালে তিনি মালয়ালম প্রণয়ধর্মী তিরাক্কাথা ছবিতে মালবিকা চরিত্রে অভিনয় করে সমাদৃত হন এবং শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার অর্জন করনে। পরের বছর প্রণয়ধর্মী হাস্যরসাত্মক রাম চলচ্চিত্র দিয়ে তার কন্নড় চলচ্চিত্রে আত্মপ্রকাশ ঘটে, ছবিটি সমালোচনামূলক ও বাণিজ্যিকভাবে সফল হয়। প্রিয়ামণির তামিল ও হিন্দি চলচ্চিত্রে অভিষেক ঘটে যথাক্রমে মণি রত্নমের রাবন ও রাবনন চলচ্চিত্র দিয়ে। ২০১২ সালে থাই চলচ্চিত্র অ্যালোন অবলম্বনে নির্মিত চারুলতা ছবিতে যমজ চরিত্রে অভিনয় করে তিনি সমাদৃত হন এবং তার তৃতীয় ফিল্মফেয়ার পুরস্কার অর্জন করেন। তিনি পরবর্তী কালে তেলুগু ভাষার লোমহর্ষক চলচ্চিত্র মানা ওরি রামায়ানম (২০১৬) চলচ্চিত্রে অভিনয় করে সফলতা অর্জন করেন এবং শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।

তথ্যসূত্র

বহিঃসংযোগ

 

১৯৮৪-এ জন্ম
জীবিত ব্যক্তি
২১শ শতাব্দীর ভারতীয় অভিনেত্রী
বেঙ্গালুরুর অভিনেত্রী
বেঙ্গালুরুর নারী মডেল
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
ভারতীয় নারী মডেল
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
হিন্দি চলচ্চিত্র অভিনেত্রী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
কেরলের নারী মডেল
তামিল অভিনেত্রী
তামিলনাড়ু রাজ্য চলচ্চিত্র পুরস্কার বিজয়ী
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
ভারতীয় ওয়েব ধারাবাহিক অভিনেত্রী
পালঘাটের অভিনেত্রী
বিজয় চন্দ্র বর্মন

বিজয় চন্দ্র বর্মন হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ষোড়শ লোকসভায় জলপাইগুড়ি লোকসভা কেন্দ্রের লোকসভা সদস্য হিসেবে দায়িত্ব পালন করেছেন। ২০১৯ সালের ভারতের লোকসভা নির্বাচনে তাকে পুনরায় জলপাইগুড়ি বিধানসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি জয়ন্ত কুমার রায়ের নিকট পরাজিত হন।

তথ্যসূত্র

ষোড়শ লোকসভার সদস্য
জীবিত ব্যক্তি
১৯৫৭-এ জন্ম
জলপাইগুড়ি জেলার ব্যক্তি
পশ্চিমবঙ্গের লোকসভা সদস্য
পশ্চিমবঙ্গের তৃণমূল কংগ্রেসের রাজনীতিবিদ
সারিকা

সারিকা ঠাকুর (জন্ম: ৫ ডিসেম্বর ১৯৬০), যিনি পেশাগতভাবে সারিকা নামে পরিচিত, হলেন একজন ভারতীয় অভিনেত্রী। অভিনয়ের পাশাপাশি তিনি একজন পোশাক নকশাবিদ, শব্দ পরিকল্পনাকারী এবং রাজ কমল ফিল্ম ইন্টারন্যাশনালের অধীনে সহযোগী পরিচালকের দায়িত্ব পালন করেন। তিনি ১৯৯৯ সালে তামিল ভাষার হে রাম চলচ্চিত্রের পোশাক পরিকল্পনার জন্য শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার এবং ২০০৫ সালে ইংরেজি ভাষার পারজানিয়া চলচ্চিত্রে অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।

তিনি অভিনেতা কামাল হাসানের স্ত্রী এবং অভিনেত্রী ভগ্নিদ্বয় শ্রুতি ও অক্ষরা হাসানের মাতা।

প্রারম্ভিক জীবন
সারিকা ১৯৬০ সালের ৫ই ডিসেম্বর নতুন দিল্লিতে এক মারাঠি ও হিমাচলি পরিবারে জন্মগ্রহণ করেন। তিনি যখন খুবই ছোট তখন তার পিতা তাদের ত্যাগ করে চলে যান। তখন থেকে তিনি তার পরিবারে ভরণপোষণের দায়িত্ব পালন করেন। তিনি বিদ্যালয়ে গমন করেননি।

কর্মজীবন
সারিকা মাত্র চার বছর বয়সে শিশুশিল্পী হিসেবে অভিনয় শুরু করেন। শিশুশিল্পী হিসেবে তার সবচেয়ে উল্লেখযোগ্য কাজ ছিল ১৯৬৭ সালে সুপারহিট সঙ্গীতধর্মী চলচ্চিত্র হামরাজ, এতে তিনি বিমি অভিনীত চরিত্রের কন্যার ভূমিকায় অভিনয় করেন। প্রাপ্ত বয়স্ক অভিনেত্রী হিসেবে তার প্রথম চলচ্চিত্র ছিল রাজশ্রী প্রডাকশন্সের গীত গাথা চল, এতে তার বিপরীতে ছিলেন শচীন।

তিনি ১৯৯৯ সালের তামিল ভাষার হে রাম চলচ্চিত্রের পোশাক পরিকল্পনার জন্য শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার লাভ করেন। ২০০৫ সালে ইংরেজি ভাষার পারজানিয়া চলচ্চিত্রে একজন জরথ্রুষ্ঠ ধর্মাবলম্বী নারী চরিত্রে অভিনয় করেন, যার সন্তান ২০০২ সালে ভারতের দাঙ্গায় মারা যায়। এই কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।

ব্যক্তিগত জীবন
অভিনেতা কামাল হাসানের সাথে তার প্রেমের সম্পর্কের ফলে ১৯৮৬ সালে তাদের প্রথম সন্তান শ্রুতি হাসান জন্মগ্রহণ করে; ১৯৮৮ সালে তারা দু'জন বিবাহবন্ধনে আবদ্ধ হন। ১৯৯১ সালে তাদের দ্বিতীয় সন্তান অক্ষরা হাসানের জন্ম হয়। ২০০১ সালে তারা আলাদা হয়ে যান, তবে তারা এখনো একে অপরের প্রতি বন্ধুপ্রতিম।

পুরস্কার

 ১৯৯৯: শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার - হে রাম
 ২০০৫: শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার - পারজানিয়া
 বিগ স্টার সামাজিক কাজে সবচেয়ে বিনোদনপ্রদানকারী অভিনয়শিল্পী - নারী

তথ্যসূত্র

বহিঃসংযোগ

 

১৯৬২-এ জন্ম
জীবিত ব্যক্তি
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
দিল্লির অভিনেত্রী
ভারতীয় চলচ্চিত্র অভিনেত্রী
ভারতীয় শিশু অভিনেত্রী
হিন্দি চলচ্চিত্র অভিনেত্রী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার (ভারত) বিজয়ী
ভারতীয় বৌদ্ধ
ভারতীয় পোশাক পরিকল্পনাকারী
বাকি বার্ন্স

জেমস বাকানান  "বাকি" বার্ন্স হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো। চরিত্রটিকে শুরুতে ক্যাপ্টেন আমেরিকা-এর পার্শ্ব সহযোগী হিসেবে প্রবর্তিত করা হয় এবং চরিত্রটি জো সাইমন ও জ্যাক কার্বি দ্বারা তৈরিকৃত। চরিত্রটি আসল ও সবচেয়ে সুপরিচিত বাকি-এর প্রতিমূর্তি হিসেবে ক্যাপ্টেন আমেরিকা কমিক্স #১ (প্রচ্ছদের তারিখ মার্চ ১৯৪১)-এ প্রথমবারের জন্য আবির্ভূত হয়, যা মার্ভেলের পূর্বসরি, টাইমলি কমিক্স দ্বারা প্রকাশ করা হয়। চরিত্রটিকে মগজধোলাই করা গুপ্তহত্যাকারী উইন্টার সোলজার (, অনুবাদ. জিমিনি সোলদেথ; বেলারুশীয়: Зімовы Салдат অনুবাদ. জিমোভি সোলদাথ; উজবেক: Qish Askari অনুবাদ. কিস আস্কারি) হিসেবে এটির অনুমিত মৃত্যুবরণ থেকে নিয়ে আসা হয়। পরবর্তীতে যখন স্টিভ রজার্সকে মৃত হিসেবে ধরে নেওয়া হয়, তখন চরিত্রটি ক্যাপ্টেন আমেরিকা-এর ভূমিকা ধারণ করে। আইজিএন বাকি বার্ন্স রবিন-এর পরে সর্বসময়ের শ্রেষ্ঠ কমিক বই বীরদের মধ্যে ৫৩ম স্থানের অধিকারী। সহজেই, বাকি কমিক বইয়ের স্বর্ণ যুগের কিংবদন্তি সুপারহিরো সহায়ক এবং ক্যাপ্টেন আমেরিকা হওয়ার তার ভূমিকা থেকেই, তাকে মার্ভেল মহাবিশ্বের মুখ্য খেলোয়াড়দের মধ্যে একজন। আইজিএন আবার বাকিকে তাদের ২০১২ সালের "শীর্ষ ৫০জন অ্যাভেঞ্জার্স" তালিকায় #৮ হিসেবে তালিকাভুক্ত করা হয়।

সেবাস্টিয়্যান স্ট্যান মার্ভেল সিনেম্যাটিক ইউনিভার্স চলচ্চিত্র ক্যাপ্টেন আমেরিকা: দ্য ফার্স্ট অ্যাভেঞ্জার (২০১১), ক্যাপ্টেন আমেরিকা: দ্য উইন্টার সোলজার (২০১৪), ক্যাপ্টেন আমেরিকা: সিভিল ওয়ার (২০১৬), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ চরিত্রটির ভূমিকায় অভিনয় করেন যার পাশাপাশি রয়েছে অ্যান্ট-ম্যান (২০১৫) ও ব্ল্যাক প্যান্থার (২০১৮)-এ তার ক্যামিও। স্ট্যান ডিজনি+-এর আসন্ন ধারাবাহিক ফ্যালকন এন্ড উইন্টার সোলজার-এ তার ভূমিকায় অভিনয়ের জন্য পুনরাবৃত্তি করবেন।

তথ্যসূত্র

বহিঃসংযোগ
 মার্ভেল.কম-এ ক্যাপ্টেন আমেরিকা (জেমস বার্ন্স)
 Newsarama: "Bucky Barnes, Badass"
 Newsarama: "Did He, or Didn't He? Ed Brubaker on Captain America #6"
 Newsarama: "SPOILER SPORT: Ed Brubaker on the Winter Soldier" and Captain America #14
 Newsarama: Ed Brubaker interview

সুপারহিরো চলচ্চিত্রের চরিত্র
অনিল ঘড়াই

কথাশিল্পী অনিল ঘড়াই (১ নভেম্বর, ১৯৫৭—২৩ নভেম্বর, ২০১৪) ছিলেন পশ্চিমবঙ্গের একজন বাঙ্গালী সাহিত্যিক। বাংলা সাহিত্যে তার অবস্থান অনন্য। দলিত ও প্রান্তিক মানুষদের নিয়ে সাহিত্যচর্চার সুবাদে তাকে অন্ত্যজ জীবনের রূপকার বলা হয়ে থাকে।

জীবন 
অনিল ঘড়াইয়ের জন্ম ১৯৫৭ সালের ১ নভেম্বর পূর্ব মেদিনীপুর জেলার রুক্মিণীপুর গ্রামে। পিতা অভিমন্যু ঘড়াই ও মাতা তিলোত্তমা ঘড়াই। অনিলের শৈশব, কৈশোর ও যৌবনের অনেকটা সময় কেটেছে নদিয়া জেলার কালিগঞ্জে।

অনিল ঘড়াই পড়াশোনা করেছিলেন টেলি-কমিউনিকেশন ইঞ্জিনিয়ারিংয়ে। কৃষ্ণনগর কলেজ থেকে তিনি ইলেকট্রিক্যাল ইঞ্জিনিয়ারিংয়ে ডিপ্লোমা করেন। মাত্র ২৭ বছর বয়সে ১৯৮৪ সালে তিনি চক্রধরপুরে রেলের ইঞ্জিনিয়ার পদে যোগদান করেন। ১৯৮৫ সালে তিনি খড়গপুর রেলবিভাগে বদলি হন। দক্ষিণ-পূর্ব রেলওয়েতে আধিকারিক হিসেবে চাকরি করতেন। চাকরিসূত্রে চক্রধরপুর ও পরে খড়গপুরে বসবাস করতেন।

সাহিত্যিক জীবন 
২৫ বছর বয়সে প্রকাশিত প্রথম গল্পগ্রন্থ কাক এবং ৩২ বছর বয়সে প্রকাশিত প্রথম উপন্যাস নুনবাড়ি দিয়েই তার স্বতন্ত্র যাত্রা শুরু হয়। তার গল্প, উপন্যাস ও কবিতা মিলিয়ে গ্রন্থের সংখ্যা ৭০-৮০ - এর মতো।ঔপন্যাসিক ও গল্পকার পরিচয়ের আড়ালে তিনি ছিলেন আসলে অসাধারণ এক আত্মভোলা কবি। নদিয়া ও মেদিনীপুরের গ্রামীণ মানুষ ও তাদের কথ্যভাষা যেমন উঠে এসেছে তার রচনায়, তেমনি চক্রধরপুরে বসবাস করার সুবাদে সিংভূম অঞ্চলের কথ্যভাষাসহ সেখানকার মানুষের জীবনের ছবি পাওয়া যায় তার সাহিত্যে। ১৯৯০ সালে তার প্রথম ছোটগল্প প্রকাশ হয় দেশ (পত্রিকা)-তে।

প্রকাশিত গ্রন্থ 
উপন্যাস
 নুনবাড়ি (১৯৮৯)
 বনবাসী (১৯৯০)
 মুকুলের গন্ধ (১৯৯৩)
 তরঙ্গলতা (১৯৯৩)
 বোবাযুদ্ধ (১৯৯৩)
 বক্ররেখা (১৯৯৪)
 পবন (১৯৯৪)
 কাননে কুসুমকলি (১৯৯৪)
 ধর্মের কল (১৯৯৫)
 মেঘ জীবনের তৃষ্ণা (১৯৯৬)
 কালের পুতুল (১৯৯৬)
 দৌড়বোগাড়ার উপাখ্যান (১৯৯৭)
 খেলাঘর (১৯৯৮)
 জন্মদাগ (১৯৯৯)
 বিপরীত যুদ্ধের মহড়া (২০০০)
 নীল দুঃখের ছবি (২০০১)
 পাতা ওড়ার দিন (২০০২)
 সামনে সাগর (২০০৩)
 অনন্ত দ্রাঘিমা (২০০৯)

গল্পগ্রন্থ
 কাক (১৯৮২)
 পরীযান (১৯৮৫)
 আগুন (১৯৮৭)
 জ্ঞানবৃক্ষের ফল (১৯৮৮)
 কটাশ (১৯৯০)
 তিন ভুবনের গল্প (১৯৯০)
 জার্মানের মা (১৯৯১)
 ভারতবর্ষ (১৯৯২)
 গর্ভ দাও (১৯৯৩)
 কামকুঠিয়া (১৯৯৬)
 আকাশ মাটির খেলা (১৯৯৭)
 লু (১৯৯৭)
 গোদানা (১৯৯৮)
 স্বপ্নের খরাপাখি (১৯৯৮)
 অক্ষরমালা (১৯৯৮)
 শ্বেতপদ্ম (১৯৯৮)

পুরস্কার ও সম্মাননা 
 সর্বভারতীয় সংস্কৃতি পুরস্কার (১৯৯৪)
 মাইকেল মধুসূদন স্মৃতি পুরস্কার (১৯৯৪)
 তারাশঙ্কর স্মৃতি পুরস্কার (২০০১)
 সোমেন চন্দ স্মৃতি পুরস্কার (২০০২)
 বঙ্কিম পুরস্কার (২০১০)

বহিঃসংযোগ

তথ্যসূত্র 

১৯৫৭-এ জন্ম
২০১৪-এ মৃত্যু
পূর্ব মেদিনীপুর জেলার ব্যক্তি
নদিয়া জেলার ব্যক্তি
বাঙালি লেখক
২০শ শতাব্দীর ভারতীয় কবি
২০শ শতাব্দীর ভারতীয় ঔপন্যাসিক
বাঙালি পুরুষ কবি
কলকাতার লেখক
ভারতীয় পুরুষ ঔপন্যাসিক
পশ্চিমবঙ্গের কবি
ভারতীয় শিশুসাহিত্যিক
বাংলা ভাষার লেখক
জীবিত ব্যক্তি
ভারতীয় পুরুষ কবি
পশ্চিমবঙ্গের ঔপন্যাসিক
জেমস ম্যাককলাম

জেমস আলেকজান্ডার ম্যাককলাম (; জন্ম ১ আগস্ট, ১৯৯৫) একজন আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। ফেব্রুয়ারি, ২০১৯ সালে আয়ারল্যান্ডের পক্ষে আন্তর্জাতিক ক্রিকেটে অভিষেক ঘটে তার। ঘরোয়া প্রথম-শ্রেণীর আইরিশ ক্রিকেটে নর্দার্ন নাইটস দলের প্রতিনিধিত্ব করছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলে থাকেন। এছাড়াও, ডানহাতে মিডিয়াম বোলিংয়ে পারদর্শী জেমস ম্যাককলাম।

ঘরোয়া ক্রিকেট 
বেলফাস্টের মেথডিস্ট কলেজে অধ্যয়ন করেছেন জেমস ম্যাককলাম। ২৮ মার্চ, ২০১৭ তারিখে ডারহাম এমসিসিইউর সদস্যরূপে প্রথম-শ্রেণীর ক্রিকেটে অভিষেক ঘটে তার। ২০১৭ সালের মেরিলেবোন ক্রিকেট ক্লাবের বিশ্ববিদ্যালয়ের খেলার সময়সূচীর অংশ হিসেবে গ্লুস্টারস্টারশায়ারের বিপক্ষে এ অভিষেক পর্বটি সম্পন্ন হয়। প্রথম-শ্রেণীর খেলায় অভিষেকের পূর্বে ২০১৬ সালে আয়ারল্যান্ডে অনুষ্ঠিত আন্তঃ-প্রাদেশিক চ্যাম্পিয়নশীপে নর্দার্ন নাইটসের পক্ষে খেলেছিলেন তিনি।

২৩ জুন, ২০১৭ তারিখে আন্তঃ-প্রাদেশিক ট্রফি প্রতিযোগিতায় নর্দার্ন নাইটসের সদস্যরূপে টুয়েন্টি২০ ক্রিকেটে অভিষেক ঘটে জেমস ম্যাককলামের। ৬ আগস্ট, ২০১৭ তারিখে আন্তঃ-প্রাদেশিক কাপে নর্দার্ন নাইটসের পক্ষে লিস্ট এ খেলায় প্রথম খেলতে নামেন। ২০১৮ সালের আন্তঃ-প্রাদেশিক চ্যাম্পিয়নশীপে নর্দার্ন নাইটসের পক্ষে শীর্ষস্থানীয় রান সংগ্রাহকের ভূমিকায় অবতীর্ণ হয়েছিলেন তিনি। চার খেলায় মোট ৪৪২ রান তুলেছিলেন তিনি।

আন্তর্জাতিক ক্রিকেট 
ডিসেম্বর, ২০১৮ সালে ক্রিকেট আয়ারল্যান্ড কর্তৃক ২০১৯ মৌসুমের জন্যে কেন্দ্রীয় পর্যায়ে চুক্তিবদ্ধ উনিশজন খেলোয়াড়ের অন্যতম ছিলেন তিনি। জানুয়ারি, ২০১৯ সালে আয়ারল্যান্ডের টেস্ট ও ওডিআই দলের সদস্যরূপে জেমস ম্যাককলামকে অন্তর্ভুক্ত করা হয়। ২০১৮-১৯ মৌসুমে ভারতের মাটিতে আফগানিস্তানের বিপক্ষে খেলার লক্ষ্যে তাকে এ মনোনয়ন দেয়া হয়েছিল। ২৮ ফেব্রুয়ারি, ২০১৯ তারিখে আফগানিস্তানের বিপক্ষে একদিনের আন্তর্জাতিকে তার অভিষেক পর্ব সম্পন্ন হয়। ১৫ মার্চ, ২০১৯ তারিখে একই দলের বিপক্ষে টেস্ট ক্রিকেটে অভিষেক ঘটে তার।

তথ্যসূত্র

আরও দেখুন 
 গ্যারি উইলসন (ক্রিকেটার)
 ক্রিকেট আয়ারল্যান্ড
 ২০১৯ আয়ারল্যান্ড ত্রি-দেশীয় সিরিজ
 আইরিশ টেস্ট ক্রিকেটারদের তালিকা

বহিঃসংযোগ 
 
 

১৯৯৫-এ জন্ম
জীবিত ব্যক্তি
আইরিশ ক্রিকেটার
আয়ারল্যান্ডের টেস্ট ক্রিকেটার
আয়ারল্যান্ডের একদিনের আন্তর্জাতিক ক্রিকেটার
ডারহাম বিশ্ববিদ্যালয়ের ক্রিকেটার
নর্দার্ন নাইটসের ক্রিকেটার
রণেন বর্মন

রণেন বর্মন হলেন একজন ভারতীয় রাজনীতিবিদ, যিনি
বিপ্লবী সমাজতন্ত্রী দলের রাজনীতির সাথে যুক্ত ছিলেন। তিনি ১৯৯৬ সাল থেকে ২০০৯ সাল পর্যন্ত লোকসভায় বালুরঘাট লোকসভা কেন্দ্রের লোকসভা সদস্য হিসেবে দায়িত্ব পালন করেছেন।

তথ্যসূত্র

জীবিত ব্যক্তি
১৯৬৯-এ জন্ম
দক্ষিণ দিনাজপুর জেলার ব্যক্তি
চতুর্দশ লোকসভার সদস্য
ত্রয়োদশ লোকসভার সদস্য
দ্বাদশ লোকসভার সদস্য
একাদশ লোকসভার সদস্য
পশ্চিমবঙ্গের লোকসভা সদস্য
বিপ্লবী সমাজতন্ত্রী দল (ভারত) এর রাজনীতিবিদ
ত্রিপুরী ব্যক্তি
জ্যোতির্ময় বসু

জ্যোতির্ময় বসু (১৯২০-১৯৮২) একজন ভারতীয় রাজনীতিবিদ ছিলেন, যিনি সিপিআইএমের রাজনীতির সাথে যুক্ত ছিলেন। তিনি ১৯৬৭ সাল থেকে মৃত্যুর আগ পর্যন্ত লোকসভায় ডায়মন্ড হারবার লোকসভা কেন্দ্রের লোকসভা সদস্য হিসেবে দায়িত্ব পালন করেছেন।

তথ্যসূত্র

১৯২০-এ জন্ম
১৯৮২-এ মৃত্যু
পশ্চিমবঙ্গের লোকসভা সদস্য
চতুর্থ লোকসভার সদস্য
পঞ্চম লোকসভার সদস্য
ষষ্ঠ লোকসভার সদস্য
সপ্তম লোকসভার সদস্য
দক্ষিণ চব্বিশ পরগনা জেলার ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গের ভারতের কমিউনিস্ট পার্টির রাজনীতিবিদ